ספיידרמן: ברחבי ממדי העכביש

ספיידרמן: ברחבי ממדי העכביש (באנגלית: Spider-Man: Across the Spider-Verse) הוא סרט גיבורי-על אמריקאי בהנפשה ממוחשבת, שעוקב אחר דמותו של מיילס מוראלס מחברת מארוול קומיקס. הסרט הופק על ידי סרטי קולומביה וסרטי סוני הנפשה בשיתוף עם מארוול קומיקס. זהו סרט המשך ל"ספיידרמן: ממד העכביש" משנת 2018, והסרט השני בזיכיון סרטי ממד העכביש.

סוני החלה בהפקת סרט ההמשך לפני יציאת הסרט הראשון בשנת 2018, עם צוות כתיבה ובימוי. הסרט הוכרז באופן רשמי בנובמבר 2019, והנפשתו החלה ביוני 2020. החלק הראשון של הסרט יצא לאקרנים ב-1 ביוני 2023. החלק השני של הסרט, אשר ייקרא "ספיידרמן: מעבר לממדי העכביש" עתיד לצאת ב-25 ביוני 2027.

הסרט קיבל את פרס אנני לסרט הטוב ביותר ועוד מספר פרסים נוספים בטקס פרסי אנני ה-51, כמו כן, הסרט מועמד לפרס אוסקר לסרט המונפש הטוב ביותר בטקס פרסי אוסקר ה-96.

 עלילה 
שנה וחצי לאחר אירועי הסרט הראשון, בכדור הארץ-65, גוון סטייסי נאבקת בציפיותיו של אביה, שאינו יודע כי היא ספיידרוומן, ומתחיל מצוד אחריה כנקמה לאחר שהאמין כי היא זו שגרמה למותו של פיטר פארקר של אותו יקום. לילה אחד, גוון שמעה על פולש במוזיאון גוגנהיים, כאשר היא ניגשת להתעמת עם האיום, מבינה שנתקלה בנשר אשר הגיע מיקום חלופי. לאחר מכן, מיגל אוהרה וג'סיקה דרו מגיעים דרך פורטלים ושלושתם מכניעים את הנשר. גוון חושפת את עצמה בפני אביה, שמנסה לעצור אותה. דרו מציעה למיגל שגוון תצטרף ל"אגודת העכביש", אשר מסכים בחוסר רצון.

בכדור הארץ-1610, בברוקלין, מיילס מוראלס מסתגל להיות ספיידרמן בעוד שמתאבל על עזיבתה של גוון. ביום ההערכה שלו בבית הספר עם הוריו, מיילס פוגש בחנות את "הכתם"-מדען אשר בעקבות פיצוץ המנגיש באלכמקס (באירועי הסרט הקודם), גופו הלבין כולו והתמלא כתמים שחורים המשמשים כפורטלים. לאחר המאבק בין שניהם, מיילס מכניע את כתם, אך זה מתעמת איתו שוב ומביא אותו לאלכמקס, שם הוא טוען שהוא זה שיצר את העכביש הרדיואקטיבי שנשך את מיילס בשביל להפוך את עצמו לספיידרמן. לאחר מאבק נוסף, כתם הכניס את עצמו בטעות לאחד הפורטלים שעל גופו, כתוצאה מכך הגיע לריק אשר בו הוא מתחיל להשתמש כדי לעבור ליקומים אחרים. גוון הולכת ליקום של מיילס (כדור הארץ-1610) במסווה של ביקור, כאשר המטרה האמיתית של ביקורה היא תצפות ואיסוף מידע על הכתם לאחר ש"אגודת העכביש" מחליטים שהוא נעשה יותר מסוכן. דרו מצהירה בגוון להשאיר את מיילס מאחור כדי לעצור את כתם, אך ללא ידיעתם, מיילס עוקב אחריהם כבלתי נראה ונכנס אל תוך הפורטל. דרך הפורטל הם מגיעים לכדור הארץ-50101, במומבטן (שילוב של מומבאי ומנהטן) הם נתקלים בספיידרמן המקומי, ספיידרמן הודו (פאביטר פארבקר) ובספיידר פאנק (הובי בראון).

מומבטן מתפרקת עקב מניעת "אירוע קאנון" (אירוע שחייב להתקיים) וחברי אגודת העכביש מגיעים לסייע, בעוד שמיילס, גוון, הודו ופאנק נשלחים למפקדה בכדור הארץ-928, שם מיילס רואה לראשונה מאות ספיידרמנים נוספים. הם נפגשים עם מיגל אשר מסביר למיילס שהוא מסתכן בהשמדת היקום, כיוון שמיילס לא היה אמור להיות במומבטן, הימצאותו שם וביטול אירוע הקאנון יכול לגרום לקריסת היקום. פיטר ב. פארקר מגיע לסייע למיילס. מיגל מסביר כיצד "קאנון" עובד בסיפורו של כל ספיידרמן ובמרקם של ציר הזמן. ושכל ספיידרמן חייב להקריב קורבנות כדי לשמור ולהגן על ציר הזמן.

מיילס מגלה כי מותו של אביו על ידי כתם אמור להיות אירוע קאנון שקרב ובא. מיילס נמלט כדי להציל אותו, ומיגל מצהיר לכל הספיידרמנים לתפוס את מיילס, לאחר מרדף ומאבק ארוך, מיגל מגיע אל מיילס ואומר לו שהוא מעולם לא היה אמור להפוך לספיידרמן וכי העכביש שנשך אותו הגיע מיקום אחר. מיילס מצליח לברוח מהספיידרמנים ולחמוק מידיו של מיגל, ומגיע למכונה שבנתה ספיידר בייט, אשר מזהה את מקור ה-DNA שלו ושולחת אותו ליקום אליו הוא שייך.

מיילס משתגר דרך המכונה וחוזר אל יקומו כדי להציל את אביו, ומיגל שרואה בגוון כאחראית היחידה לכל מה שקרה מחזיר אותה אל יקומה ומגרש אותה מ"אגודת העכביש". גוון חוזרת אל ביתה ומגלה שאביה התפטר מתפקיד "קפטן המשטרה", ומבינה שאפשר לשכתב אירועי קאנון מבלי לגרום לנזק ביקומי העכביש. לאחר הפגישה עם אביה, היא מוצאת צמיד שמשגר בין יקומים שהשאיר לה פאנק, והיא משתמשת בו על מנת לנסוע לכדור הארץ-1610 ולמצוא את מיילס.

בהגיעו חזרה לדירתו, מיילס מגלה לאמו, ריו, כי הוא ספיידרמן, אך היא לא מבינה מי הוא ספיידרמן. לאחר כמה רגעים דודו ארון דייוויס נכנס אל הדירה, ובכך מיילס מבין שהוא נמצא בכדור הארץ-42, המימד שממנו הגיע העכביש שנשך אותו במקור, ושביקום זה אביו מת.

ארון חוקר את מיילס באשר למי הוא, מיילס מבין שארון אינו הפראולר של היקום הזה, אלא מיילס מכדור הארץ-42.

אוהרה, דרו, וסקרלט ספיידר מנסים למצוא את מיילס על כדור הארץ-42. במקביל, הכתם מגיע לכדור הארץ-1610 כדי להרוג את אביו של מיילס.

הסרט נגמר בכך שגוון, לאחר שדיברה עם ריו וג'פרסון על כדור הארץ-1610, הרכיבה צוות משלה בכך שאיגדה את הספיידרמנים שדואגים לגורלו של מיילס, ביניהם פיטר, פאנק, ספיידרמן נואר, פני פארקר, וספיידר-חזיר.

דמויות
שאמיק מור  - מיילס מוראלס / הספיידרמן האולטימטיבי
היילי סטיינפלד - גוון סטייסי / ספיידר-גוון
איסה ריי -  ג'סיקה דרו / ספיידרוומן
ג'ייק ג'ונסון - פיטר ב. פארקר / ספיידרמן, המנטור של מיילס.
אוסקר אייזק - מיגל אוהרה / ספיידרמן 2099
ג'ורמה טאקון - הנשר
ג'ייסון שוורצמן - הכתם 
דניאל קלויה - הובארט "הובי" בראון / ספיידר-פאנק 
שיי ויגהאם - ג'ורג' סטייסי, אביה של גוון.

 הפקה 
בסוף נובמבר 2018, בחודש שאחרי יציאת הסרט ספיידרמן: ממד העכביש, החלו אולפני ההנפשה של סוני לעבוד על סרט ההמשך. עקב ה"באז התקשורתי" שנוצר סביב הפרויקט. סרט ההמשך צפוי להמשיך את הסיפור של מיילס מוראלס. עובדים על "זרעים שנזרעו" בסרט הקודם. חואקים דוס סנטוס ודייוויד קלאהאם יביימו ויכתבו את הסרט, בהתאמה, יחד עם איימי פסקל שחוזרת מהסרט הקודם בתור המפיקה. מפיקים נוספים שיחזרו לסרט ההמשך הם פיל לורד וכריסטופר מילר, אבי ארד וכריסטינה סטינברג. בחודש אחרי, פסקל חשפה שסרט ההמשך יתמקד בסיפור אהבה בין מיילס מוראלס וגוון סטייסי, אשר נחתך מהסרט הראשון. היא ציינה גם שסרט ההמשך יהווה "שיגור" לסרט הספין-אוף שנמצא בפיתוח בכיכובה של גוון סטייסי והנשים בכיכובה של סטיינפלד.

סוני הכריזה באופן רשמי על סרט ההמשך בנובמבר 2019, יחד עם תאריך יציאה ל-8 באפריל 2022. לורד ומילר יחזרו להפיק את הסרט. באפריל 2020, עקב מגפת הקורונה, תאריך יציאת הסרט נדחה ל-7 באוקטובר 2022. בפברואר 2021, ציין לורד שהוא ומילר עובדים על התסריט יחד עם קאלהאם ואמר שפיטר רמזי יהיה מפיק יוצר בסרט ההמשך לאחר שבסרט הקודם היה אחד הבמאים. באפריל 2021, קמפ פאוורס וג'סטין קיי תומפסון הוכרזו שהם יביימו את סרט ההמשך יחד עם דוס סנטוס.

בדצמבר 2021 נחשף שמו החדש של הסרט "ספיידרמן: ברחבי ממדי העכביש (חלק 1)" והוא יפוצל לשני חלקים: החלק הראשון יוקרן בדצמבר 2022 והחלק השני צפוי לצאת לאקרנים ב-2023. באפריל 2022 שני סרטי ההמשך שינו את שמותיהם ואת תאריך יציאתם לאקרנים, ההמשך הראשון ייקרא "ספיידרמן: ברחבי ממדי העכביש" והוא יופץ ב-3 ביוני 2023 והחלק השני ייקרא "ספיידרמן: מעבר לממד העכביש".

לורד ומילר ציינו כי על הסרט יעבדו 1,000 אנשים. וכי צפויים לככב בסרט 240 דמויות ב-6 יקומים שונים.

 ליהוק 
בדצמבר 2018, הוכרז ששאמיק מור והיילי סטיינפלד יחזרו לדבב את מיילס מוראלס / הספיידרמן האולטימטיבי ואת גוון סטייסי / ספיידר-גוון בהתאמה. כמו כן לורד ציין בנובמבר 2019 כי סרט ההמשך יציג גם את ספיידרמן היפני מ-1978.

ביוני 2021 הוכרז כי איסה ריי תדבב את ספיידרוומן (ג'סיקה דרו).

בדצמבר 2021 הוכרז כי אוסקר אייזק ידבב את ספיידרמן 2099.

 מוזיקה 
דניאל פמברטון ציין כי יחזור להיות המפיק המוזיקלי כמו שהיה בסרט הקודם.

 שיווק 
במאי 2020 פורסם כי סוני משתפת פעולה עם חברת יונדאי מוטור כדי לעבוד על טכנולוגיה חדשה בסרט.

 ספין-אוף 
סוני החל בפיתוח על סרט של "ספיידר-וומן" בנובמבר 2018. הסרט יתמקד בשלושה דורות של נשות ספיידרמן. בן סמית' יכתוב את הסרט. ולורן מונטוגמרי בדיבורים על בימוי הסרט. פסקל חשפה בחודש אחרי שהסרט יתמקד בדמותה של גוון סטייסי / ספיידר-גוון, סילק וספיידרוומן (ג'סיקה דרו), ושסרט ההמשך של ספיידרמן ממד העכביש יהווה שיגור לספין-אוף.

 הפצה 
הסרט יצא לאקרנים ב-2 ביוני 2023. במקור הסרט אמור לצאת לאקרנים ב-8 באפריל 2022 ולאחר מכן נדחה ל-7 באוקטובר 2022.

בעקבות תלונות של הקהל על עיבוד סאונד לקוי במהלך הסרט, שוחררה גרסה חדשה לבתי הקולנוע ברחבי העולם הפותרת את הבעיות האלה. מאוחר יותר התגלה על ידי צופים שקיימות מספר גרסאות שונות לסרט בבתי הקולנוע שביניהן יש הבדלים מינורים בחלק קטן מהדיאלוג.

 ביקורות והכנסות 
הסרט זכה להצלחה מסחרית עם 120 מיליון דולר בארצות הברית ו-208.7 מיליון דולר בעולם בסוף השבוע הראשון.

הסרט קיבל שבחים גם מהקהל וגם מהמבקרים עם ציון 96% ברוטן טומטוס וציון 4.6 באפליקציית חובבי הסרטים לטרבוקס, מה ששם אותו כסרט המדורג במקום הראשון באפליקציה למשך תקופה מסוימת.

המבקרים והקהל שיבחו במיוחד את האנימציה פורצת הדרך אך גם את העלילה, הדמויות והפסקול. לעומת זאת, חלק מסוים מהקהל טען שהסרט לא מרגיש שלם מכיוון שהוא רק חלק ראשון מתוך שני סרטים, כך שכל קצוות העלילה נשארים פתוחים בסיומו.

פרסים ומועמדויות
פרסקטגוריהמועמד (ים)תוצאה מקורפרסי אגודת מבקרי הקולנוע של סן דייגוסרט האנימציה הטוב ביותר מקום שניפרס גלובוס הזהבסרט הטוב ביותר - הנפשההישג קולנועי וקופתיהפסקול הטוב ביותרדניאל פמברטוןפרסי איגוד מבקרי הקולנוע האמריקאיהפסקול הטוב ביותרהאפקטים הוויזואליים הטובים ביותרסרט האנימציה הטוב ביותרפרס Black Reelהסרט הטוב ביותרפיל לורד, כריסטופר מילר, איימי פסקל ואבי ארדהדיבוב הטוב ביותרשמייק מורבריאן טיירי הנרידניאל קלויההפסקול הטוב ביותרSpider-Man: Across the Spider-Verseהשיר המקורי הטוב ביותר"Am I Dreaming"העריכה הטובה ביותרמייקל אנדרוזעיצוב ההפקה הטוב ביותרפטריק אוקיףפרס סאטורןסרט האנימציה הטוב ביותרהמוזיקה הטובה ביותר בסרטדניאל פמברטוןפרס אנניסרט האנימציה הטוב ביותרההישג הטוב ביותר לאפקטים מונפשים בהפקה מונפשתפאב גרוצ'ולה, פיליפו מקארי, נאוקי קאטו, ניקולה פיציו ואדמונד בולט-ג'יליההישג הטוב ביותר לעיצוב דמויות בהפקת סרטי אנימציהחסוס אלונסו איגלסיאסהבימוי הטוב ביותר בסרט אנימציהחואקים דוס סנטוס, קמפ פאוורס וג'סטין ק. תומפסוןהעריכה הטובה ביותר בסרט אנימציההמוזיקה הטובה ביותר בסרט אנימציהדניאל פמברטון ומטרו בומיןעיצוב ההפקה הטוב ביותר בסרט אנימציהפטריק אוקיף ודין גורדוןפרס האקדמיה הבריטית לקולנועסרט האנימציה הטוב ביותרהפסקול המקורי הטוב ביותרדניאל פמברטוןפרס בחירת הקהלסרט השנהפרס סטלייטהסרט הטוב ביותר - אנימציה או מדיה מעורבתהפסקול המקורי הטוב ביותרדניאל פמברטוןהאפקטים הוויזואליים הטובים ביותרברט סנט קלייר, פאב גרוצ'ולה, אלן הוקינס ומייקל לסקרפרס אוסקרהסרט המונפש הטוב ביותרפרס NAACP Imageסרט האנימציה הטוב ביותרהדיבוב הטוב ביותר של דמות - סרט קולנועאיסה רייבריאן טיירי הנרידניאל קלויהשאמיק מורפרס ה-BETהסרט הטוב ביותרפרס בחירת הילדים של ניקלודיאוןסרט אנימציה אהובמדבב אהוב מסרט אנימציהשאמיק מורמדבבת אהובה מסרט אנימציההיילי סטיינפלד

קישורים חיצוניים





 הערות שוליים 

קטגוריה:זוכי פרס איגוד מבקרי הקולנוע האמריקאי לסרט האנימציה הטוב ביותר
קטגוריה:זוכי פרס אנני - סרטים
קטגוריה:מולטיוורס בקולנוע
קטגוריה:ספיידרמן: ממד העכביש
קטגוריה:ספיידרמן: סרטים
קטגוריה:ספיידרמן
קטגוריה:סרטים אמריקאיים משנת 2023
קטגוריה:סרטי אנימציה ממוחשבת
קטגוריה:סרטי אנימציה של סרטי קולומביה
קטגוריה:סרטי גיבורי-על
קטגוריה:סרטי המשך אמריקאיים
קטגוריה:סרטי הנפשה אמריקאיים
קטגוריה:סרטי סוני הנפשה: סרטים
קטגוריה:סרטי פעולה אמריקאיים
קטגוריה:סרטי קולומביה
קטגוריה:סרטי קומדיה מונפשים